Kailahunin piirikunta

**Kailahunin piirikunta** () on yksi kolmesta Sierra Leonen Itäisen maakunnan piirikunnasta, aluehallinnon toisen tason alueesta. Se rajoittuu lännessä Keneman piirikuntaan ja pohjoisessa Konon piirikuntaan. Koillisessa naapurina on Guinean Nzérékorén alue ja idässä Liberian Lofan piirikunta. Kailahunin piirikunnan pinta-ala on 7&nbsp;985 neliökilometriä. Piirikunnan hallintokeskus on Kailahunin kaupunki. Muista paikkakunnista mainittakoon Buedu, Daru, Giehun, Koindu, Pendembu ja Segbwema.

Piirikunnan väkiluku on kehittynyt seuraavasti: 150&nbsp;236 as. (1963), 180&nbsp;365 as. (1974), 233&nbsp;839 as. (1985), 358&nbsp;190 as. (2004) ja 525&nbsp;372 asukasta (VL2015). Vuonna 2015 Koinadugun piirikunnassa asui 7,4 prosenttia Sierra Leonen väestöstä.

Kailahunin piirikunnassa on pienen mittakaavan kaivostoimintaa. Maatalous muodostaa kuitenkin päätoimeentulon jopa 89,4 prosentille väestöstä. Maataloustuotannon myytävät päätuotteet ovat kahvi, kaakao ja riisi. Lehmiä oli 0,8 prosentilla, lampaita 6 prosentilla ja vuohia 11 prosentilla kotitalouksista. Seudun vuosisademäärä on 2001–3000 millimetriä vuodessa ja luonto on pääsääntöisesti savannin tai metsän peitossa. Vuosien sisällissodan (1991–2002) jälkeen alue on topipunut hitaasti ja on yhä Sierra Leonen köyhinpiä piirikuntia. Väestöstä 60,9 prosenttia eli köyhyydessä (2011). Krooninen aliravitsemus on mittausten mukaan hyvin yleistä (41,8&nbsp;%, vuonna 2011) ja lapsikuolleisuus on ollut (18,6&nbsp;%, vuonna 2013) maan muutenkin erittäin korkeaa yleistä tasoa suurempaa. 

Piirikuntakeskus Kailahun sijaitsee Luawan päällikkökunnassa (81&nbsp;610 as., 2015), vain noin kolme kilometriä Guinean rajan eteläpuolella. Kailahunista on linnuntietä 82 kilometriä aluekeskus Kenemaan (länsilounaassa), 294 kilometriä pääkaupunki Freetowniin  (lännessä) ja noin 60 kilometriä Guinean lähimpään piirikuntakeskukseen Guéckédouhun (koillisessa) sekä 41 kilometriä Liberian Lofan piirikunnan Foyaan (idässä). Länsi-Afriken ebolaepidemian (2014–2015) synnyinseudut osuivat lähiseudulle Guinean puolelle, ja ennen kuin tämä Länsi-Afrikan terveydenhuollolle uusi tappava tauti Guineassa tunnistettiin maaliskuussa 2014, se oli levinnyt myös rajan yli etelään. Kului runsas 1,5 vuotta (marraskuuhun 2015), ennen kuin epidemia saatiin loppumaan Sierra Leonessa. 

Piirikunnan länsiosassa Bunumbun kaupungissa ennen sisällissotaa toiminutta, mutta levottomuuksien vuoksi aluekeskus Kenema siirrettyä opettajakorkeakoulua (Bunumbu Teachers College, BTC; perustettu 1933) on pyritty palauttamaan seudulle ja opetukselle on haettu myös yliopistostatusta. 

## Päällikkökunnat
Piirikunta on jaettu paikallishallintoa varten 14 päällikkökuntaan (), jotka ovat:

  


Tiedosto:Kailahun Government Hospital.jpg|Kailahunin piirikunnan sairaala (avattu 2004).
Tiedosto:Man giving blood in Sierra Leone clinic, 1977.jpg|Verenluovutusta lassakuumeen tutkimushankkeelle Segbwemassa (1977).
Tiedosto:Sierra Leone Koindu dance.jpg|Koululaistytön tanssi Koindussa avatun koulun pihalla.
Tiedosto:Kenema-Kailahun Road.jpg|Aluekeskus Keneman ja Kailahunin välinen tie oli vuonna 2005 paikoin näin kapea.
Tiedosto:Sierra Leone Kailahun road.jpg|Kailahunin ja Koindun välinen tieyhteys (tilanne 2006 tai aiemmin).


## Lähteet

## Aiheesta muualla
*Sierra Leone News: 10 PHUs (Public Health Units) for Kailahun District (29.11.2016)   (news.sl)
*Cocoa farms spring back to life in Sierra Leone (1.5.2016)  (aljazeera.com)
*Cocoa Production in Sierra Leone (tekijänä sierraleonelainen Balmed Holdings Ltd., 2011)  (youtube.com)